Shaft (1971ko filma)

Shaft, 1971ko Gordon Parks estatubatuarrak zuzendutako blaxploitation ekintza film bat da. Ernest Tidyman idazlearen Shaft (1970) eleberrian oinarritua dago. Richard Roundtree, Moses Gunn eta Charles Cioffi aktoreek antzeztu zuten.

Jatorrizko abesti onenaren Oscar Saria irabazi zuen (abestia: Theme from Shaft, musikagilea: Isaac Hayes).

Shaft's Big Score! (1972), Shaft in Africa (1973), Shaft (2000) eta Shaft (2019) jarraipenak izan ditu, bai eta 1973-1974ko izenburu berdineko telesaila ere.

Argumentua 

AEB, New York, John Shaft (Richard Roundtree) detektibeak Vic Androzzi (Charles Cioffi) polizia tenientearen bisita jaso berri du, Harlemgo Bumpy Jonas (Moses Gunn) mafiaburuari buruz informazioa eskatuz. Handik gutxira, mafiaburua bera izango da Shafti laguntza eskatuko diona, talde aurkari batek Marcy (Sherri Brewer) alaba bahitu eta Shaftek askatzen lagundu diezaion nahi baitu. Shaft eta Ben Buford (Christopher St. John) lagunminak kasuan esku hartzea erabaki eta neska topatzeko gaizkileen munduan barneratuko dira, baina Shaft mafiaburuak bera erabiltzen ari dela ohartuko da.

Aktoreak 
 Richard Roundtree: John Shaft
 Moses Gunn: Bumpy Jonas
 Charles Cioffi: Vic Androzzi tenientea
 Christopher St. John: Ben Buford
 Gwenn Mitchell: Ellie Moore
 Lawrence Pressman: Tom Hannon
 Victor Arnold: Charlie
 Tony King: Davies
 Sherri Brewer: Marcy Jonas
 Rex Robbins: Rollie
 Camille Yarbrough: Dina Greene
 Margaret Warncke: Linda
 Joseph Leon: Byron Leibowitz
 Arnold Johnson: Cul
 Antonio Fargas: Bunky

Kanpo loturak 
 IMDBko fitxa irakurgai 

Shaft (frankizia)
Jatorrizko abesti onenaren Oscar Sariaren irabazleak
Ameriketako Estatu Batuetako filmak
Blaxploitation filmak
Neo-noir
Thrillerrak
Bahiketei buruzko filmak
New Yorken girotutako filmak
1970eko hamarkadan girotutako filmak
Liburuetan oinarritutako filmak